**KÚPNA ZMLUVA**

**č. p.: SE-VO2-2023/005005**

*(výsledná zmluva bude vo veci predmetu zmluvy pred jej podpisom upravená, v závislosti od konkrétnej časti predmetu zákazky, na ktorú sa zmluva uzatvára)*

na dodanie predmetu zákazky \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov a zákonom č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „Zmluva“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov: | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: |  |
| IČO: | 00151866 |
| DIČ: | 2020571520 |
| Bankové spojenie: | Štátna pokladnica, Radlinského 32, 810 05 Bratislava, Slovenská  Republika |
| Číslo účtu: | SK7881800000007000180023 |
| BIC/SWIFT kód: | SPSRSKBA |
|  |  |
| (ďalej len „Kupujúci“) |  |

a

**XXX**

sídlo: XXX

zastúpený: XXX

IČO: XXX

DIČ: XXX

Bankové spojenie: XXX

SWIFT: XXX

IBAN: XXX

Zapísaný v: XXX

(ďalej len „Predávajúci“)

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

Článok II.

Úvodné ustanovenia

* 1. Zmluvné strany uzatvárajú túto Zmluvu v súlade s výsledkom verejnej súťaže na predmet zákazky „**Osobné ochranné pracovné prostriedky pre príslušníkov modulov HaZZ**“, vyhlásenej vo Vestníku verejného obstarávania č. ......./2023 zo dňa ........... 2023 pod zn. ...........-MST (ďalej len „verejné obstarávanie“).
  2. Základným účelom tejto Zmluvy je v súlade s výsledkom verejného obstarávania dodanie predmetu zákazky podľa článku III a Prílohy č. 1 tejto Zmluvy.

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu riadne a včas **\_\_\_\_\_\_\_\_\_\_\_\_\_\_\_\_\_\_\_\_\_** *(bude doplnené v závislosti od konkrétnej časti predmetu zákazky, na ktorú sa zmluva uzatvára)* vrátane poskytnutia súvisiacich služieb (ďalej len „tovar“), v súlade s opisom predmetu zákazky, ktorý tvorí prílohu č.1 tejto zmluvy a záväzok kupujúceho riadne a včas dodaný tovar prevziať a zaplatiť za neho predávajúcemu kúpnu cenu v súlade s čl. V. tejto zmluvy (ďalej len „**predmet zmluvy**“ alebo „**tovar**“).
  2. Tovar je špecifikovaný v Opise predmetu zákazky, technické požiadavky, ako aj v Ponuke Predávajúceho. Opis predmetu zákazky, technické požiadavky a Ponuka Predávajúceho tvoria Prílohu č.1 tejto Zmluvy a tvoria jej neoddeliteľnú súčasť**.**
  3. Predávajúci sa na základe tejto Zmluvy a v rozsahu v nej vymedzenom zaväzuje dodať Tovar a všetky s ním súvisiace plnenia podľa svojej ponuky – vlastný návrh plnenia, ktorý je uvedený v Prílohe č. 1 tejto Zmluvy.

Článok IV.

Dodacie podmienky

* 1. Predávajúci sa zaväzuje dodať Tovar v súlade s dohodnutými technickými a funkčnými charakteristikami, v súlade so všeobecne záväznými právnymi predpismi platnými na území SR, technickými normami a podmienkami tejto Zmluvy. Predávajúci sa zaväzuje súčasne s odovzdaním Tovaru odovzdať Kupujúcemu aj všetky doklady, ktoré sa na dodaný Tovar vzťahujú, a to najmä manuály, inštalačné média, pravidlá bezpečného používania.
  2. Predávajúci sa zaväzuje protokolárne odovzdať celý predmet zmluvy Kupujúcemu podľa prílohy č.1 tejto Kúpnej zmluvy v lehote do šiestich (6) mesiacov odo dňa nadobudnutia účinnosti tejto Kúpnej zmluvy
  3. Miestom dodania predmetu zmluvy je centrálny sklad Záchranná brigáda Hasičského a záchranného zboru v Žiline, Bánovská cesta 8111, 010 01 Žilina.
  4. Termín predchádzajúceho oznámenia dodania predmetu zmluvy do miesta dodania predmetu zmluvy je minimálne tri (3) pracovné dni pred dňom dodania. V prípade predchádzajúceho neoznámenia dodania predmetu zmluvy Kupujúci nie je povinný dodávaný predmet zmluvy prevziať v deň jeho doručenia. Predchádzajúce oznámenie dodania predmetu zmluvy predávajúci zrealizuje v čase od 8:00 hod. do 14:00 hod telefonickým oznámením kontaktnej osobe p. Antónia Hamová na tel. +421 911 523 371 a následne e-mailom na adresu [antonia.hamova@minv.sk](mailto:antonia.hamova@minv.sk).
  5. Po prebratí Tovaru Predávajúci vyhotoví preberací protokol. Kupujúci po prebratí Tovaru preberací protokol písomne potvrdí. Po protokolárnom prebratí Tovaru ho môže Kupujúci riadne užívať a Predávajúci sa mu zaväzuje toto užívanie dňom protokolárneho prebratia umožniť.
  6. V prípade, že predávajúci, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

Článok V.

Kúpna cena a platobné podmienky

* 1. Kúpna cena je stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č.87/1996 Z. z. , ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov ako cena konečná, a je špecifikovaná v Prílohe č. 2 tejto zmluvy.
  2. Zálohové platby ani platba vopred sa neumožňujú. Úhrada kúpnej ceny sa uskutoční po protokolárnom prevzatí Tovaru Kupujúcim, formou prevodu na bankový účet Predávajúceho uvedený v čl. I tejto Zmluvy.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v lehote do šesťdesiat (60) dní odo dňa doručenia faktúry Kupujúcemu. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v čl. I. tejto zmluvy v časti Predávajúci.
  3. Neoddeliteľnou súčasťou faktúr bude preberací protokol.
  4. Cena za predmet zmluvy musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase dodania predmetu zmluvy.
  5. Maximálna cena za predmet zmluvy, ktorá bola predmetom ponuky, je špecifikovaná v prílohe č. 2 tejto Kúpnej zmluvy a je stanovená ako maximálna bez DPH.
  6. Faktúra musí spĺňať všetky náležitosti daňového dokladu. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
  7. Predávajúci si je vedomý, že Tovar bude financovaný zo zdrojov Európskej únie a štátneho rozpočtu SR a zaväzuje sa, že bude rešpektovať osobitné požiadavky, nároky, povinnosti, ako aj iné skutočnosti z tohto vyplývajúce a strpí prípadné následné kontroly poverenými orgánmi.
  8. Predávajúci sa rovnako zaväzuje poskytnúť Kupujúcemu plnú súčinnosť pri plnení podmienok poskytnutia nenávratného finančného príspevku a príslušnej európskej a národnej legislatívy a strategických dokumentov vypracovaných v tejto súvislosti na základe a v rozsahu definovanom v príslušnej žiadosti Kupujúceho o poskytnutie nenávratného finančného príspevku.
  9. Vlastnícke právo k dodanému Tovaru prechádza na Kupujúceho dňom jeho dodania a protokolárneho prevzatia.

Článok VI.

Záručná doba, záručný servis, zodpovednosť za vady

* 1. Záručná doba na Tovar je dvadsaťštyri (24) mesiacov odo dňa jeho konečného protokolárneho prebratia Kupujúcim. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  2. V prípade vady na Tovare počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením Tovaru hrubou nedbanlivosťou Kupujúceho, jeho konaním v rozpore s inštrukciami ohľadne používania Tovaru, neodbornou prevádzkou, obsluhou a údržbou, používaním v rozpore s návodom na použitie, alebo neobvyklým spôsobom užívania.
  3. Kupujúci sa zaväzuje, že reklamáciu vady na Tovare bez zbytočného odkladu po jej zistení oznámi písomnou formou oprávnenému zástupcovi Predávajúceho.
  4. Kupujúci je oprávnený v prípade vadného plnenia požadovať:

a) odstránenie vád Tovaru, ak sú opraviteľné,

b) dodanie chýbajúceho množstva Tovaru alebo časti Tovaru,

c) výmenu vadného Tovaru za Tovar bez vád.

* 1. Právo voľby uplatneného nároku podľa bodu 6.5. písm. a), b), c) tohto článku Zmluvy musí Kupujúci uviesť v písomne uplatnenej reklamácii. V opačnom prípade má právo voľby Predávajúci. Predávajúci sa zaväzuje odstrániť vadu tovaru na vlastné náklady najneskôr v lehote do 30 dní odo dňa uplatnenia reklamácie.
  2. Postup pri reklamácii sa ďalej riadi záručnými podmienkami, príslušnými ustanoveniami Obchodného zákonníka a ostatných všeobecne záväzných právnych predpisov platných na území SR.
  3. V prípade, ak mal Kupujúci dve (2) a viac oprávnených reklamácií k Tovaru, vzniká Kupujúcemu nárok na vrátenie časti Kúpnej ceny zodpovedajúcej konkrétnemu Tovaru alebo na výmenu tovaru „kus za kus“.

Článok VII.

Ostatné dojednania

* 1. Predávajúci prehlasuje, že Tovar nie je zaťažený právami tretích osôb.
  2. Predávajúci je povinný:

1. dodať Tovar Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
2. pred odovzdaním Tovaru zabezpečiť vykonanie predpredajného servisu, inštruktáž obsluhy a predviesť funkčnosť,
3. strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:

* poverení zamestnanci Zodpovedného orgánu,
* poverení zamestnanci Orgánu auditu,
* poverení zamestnanci Najvyššieho kontrolného úradu Slovenskej republiky,
* poverení zamestnanci Úradu pre verejné obstarávanie,
* splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov ako aj osoby prizvané kontrolnými orgánmi uvedenými v grantovej zmluve/internom predpise.

1. Predávajúci sa zaväzuje v priestoroch Kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy,
2. nebezpečenstvo škody na Tovare prechádza na Kupujúceho splnením podmienky podľa čl. V. bod 5.9 tejto Zmluvy,
   1. Kupujúci je povinný:
   2. prebrať bezchybný Tovar v deň určený Predávajúcim v oznámení podľa článku IV. bod.4.4 tejto Zmluvy,
   3. riadne a včas zaplatiť kúpnu cenu dohodnutú v článku V. tejto Zmluvy,
   4. umožniť výkon kontroly/auditu zo strany oprávnených osôb uvedených v bode 7.2 písm. c) tohto článku tejto Zmluvy v zmysle všeobecne záväzných právnych predpisov platných na území SR a EÚ a poskytnúť im súčinnosť na výkon kontroly/auditu.
   5. V prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   6. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
   7. V prípade zmeny subdodávateľa je Predávajúci povinný najneskôr do päť (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods.1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon 315/2016 Z. z..
   8. Predávajúci zodpovedá za plnenie zmluvy o subdodávke subdodávateľom tak, ako keby plnenie  realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   9. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli zmluvné strany nasledovné možné pokuty a úroky z omeškania:

1. za omeškanie Predávajúceho s dodaním Tovaru v lehote podľa čl. IV. bod 4.2. tejto Zmluvy je Predávajúci povinný zaplatiť Kupujúcemu zmluvnú pokutu vo výške 0,05 % z kúpnej ceny Tovaru za každý aj začatý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo riadne užívanie Tovaru, alebo iných dokladov, ktoré je Predávajúci povinný predložiť Kupujúcemu podľa tejto Zmluvy,
2. za omeškanie Predávajúceho s plnením povinností podľa čl. VI. bod 6.5 tejto Zmluvy je Predávajúci povinný zaplatiť Kupujúcemu zmluvnú pokutu vo výške 0,05% z kúpnej ceny Tovaru za každý aj začatý deň omeškania,
3. zaplatením zmluvnej pokuty/zmluvných pokút Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta,
4. za omeškanie Kupujúceho so zaplatením kúpnej ceny je Predávajúci oprávnený uplatniť si od Kupujúceho úrok z omeškania v zákonom stanovenej výške,
5. v prípade nepravdivosti vyhlásenia Predávajúceho, ktoré je uvedené v čl. IV. bode 4.6. tejto zmluvy, je predávajúci povinný zaplatiť kupujúcemu zmluvnú pokutu vo výške 30 000,- EUR.
   1. Nárok na zmluvnú pokutu podľa bodu 8.1 tohto článku tejto Zmluvy nevzniká vtedy, ak sa preukáže, že omeškanie je spôsobené okolnosťami vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, živelné pohromy, požiare, embargo, karantény.
   2. V prípade, že Tovar nemôže byť Predávajúcim expedovaný v dohodnutom termíne z dôvodov zavinených Kupujúcim, je Predávajúci oprávnený vyžadovať náhradu preukázanej škody podľa Obchodného zákonníka počínajúc piatym týždňom oneskorenia.
   3. Zmluvnú pokutu zaplatí Predávajúci Kupujúcemu v lehote tridsať (30) kalendárnych dní odo dňa doručenia faktúry do sídla Predávajúceho .
   4. Kupujúci je oprávnený požadovať od Predávajúceho náhradu škody, ktorá vznikla v prípade nedostatočného, či neúplného plnenia pri dodaní Tovaru vo výške prideleného nenávratného finančného príspevku na tento Tovar a to aj vrátane národného financovania, či do výšky rozdielu preplatených nákladov na Tovar zaplatených Kupujúcim a preplatených príslušnými orgánmi prideľujúcimi nenávratný finančný príspevok zo zdrojov operačného programu a národného financovania.

**Článok IX.**

**Skončenie Zmluvy**

* 1. Túto Zmluvu je možné skončiť:

1. písomnou dohodou Zmluvných strán,
2. písomným odstúpením od tejto Zmluvy.

9.2. Kupujúci je oprávnený odstúpiť od Zmluvy (ďalej len „**odstúpenie Kupujúceho**“) v prípade, ak:

9.2.1 v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

9.2.2 ak Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

9.2.3 subdodávateľ/subdodávatelia Predávajúceho nebol/neboli v čase uzavretia tejto Zmluvy zapísaný/zapísaní v registri partnerov verejného sektora alebo ak bol/boli vymazaný/vymazaní z registra partnerov verejného sektora;

9.2.4 došlo k splneniu zákonných dôvodov na odstúpenie od tejto Zmluvy (najmä § 19 zákona č. 343/2015 Z. z.),

9.2.5 Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,

* + 1. proti Predávajúcemu sa začalo konkurzné konanie alebo reštrukturalizácia,
    2. Predávajúci vstúpil do likvidácie,
    3. ak kúpna cena bude fakturovaná v rozpore s podmienkami dohodnutými v tejto Zmluve,
    4. Predávajúci dodá Kupujúcemu Tovar takých parametrov, ktoré sú v rozpore s opisom predmetu zákazky,
    5. pre Predávajúceho sa stane plnenie z tejto Zmluvy úplne nemožným,
    6. Predávajúci je v omeškaní s dodaním Tovaru v lehote podľa čl. IV bod 4.2 tejto Zmluvy.

9.3. Predávajúci má právo odstúpiť od tejto Zmluvy ak:

9.3.1 Kupujúci preukázateľným spôsobom neposkytuje Predávajúcemu potrebnú súčinnosť pri plnení tejto Zmluvy, a to ani po doručenom písomnom upozornení a poskytnutí primeranej lehoty na nápravu Predávajúcim,

* + 1. Kupujúci poruší túto Zmluvu podstatným spôsobom, pričom za podstatné porušenie na strane   
        Kupujúceho sa považuje omeškanie Kupujúceho s úhradou faktúry/faktúr o viac ako 60 dní po   
        lehote jej/ich splatnosti.
  1. Odstúpenie od tejto Zmluvy musí byť vyhotovené v písomnej forme a preukázateľne doručené druhej Zmluvnej strane. Dňom doručenia písomného prejavu vôle odstúpenia od tejto Zmluvy jednou zo Zmluvných strán táto Zmluva zaniká. Odstúpenie od Zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto Zmluvy. Zmluvná strana, ktorá odstúpi od tejto Zmluvy, má právo požadovať od druhej Zmluvnej strany náhradu škody, ktorá jej týmto konaním vznikla, okrem prípadov vyššej moci uvedených v čl. VIII bod 8.2 tejto Zmluvy.

**Článok X.**

**Ochrana a zabezpečenie dôverných informácií**

10.1 V súvislosti s dôvernými informáciami sprístupnenými druhej Zmluvnej strane je každá Zmluvná strana povinná počas doby trvania tejto Zmluvy a po dobu dvoch rokov po jej skončení uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto Zmluvy. Uvedené sa nevzťahuje na poskytovanie informácii na základe osobitných všeobecne záväzných právnych predpisov, a to najmä zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Článok XI.**

**Spoločné a záverečné ustanovenia**

* 1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie zmluvy v Centrálnom registri zmlúv zabezpečí Kupujúci.
  2. Túto Zmluvu je možné meniť alebo dopĺňať len formou písomných a očíslovaných dodatkov, obojstranne odsúhlasených oboma Zmluvnými stranami, ktoré sa po nadobudnutí účinnosti stanú neoddeliteľnou súčasťou tejto Zmluvy.
  3. Žiadna zo Zmluvných strán nie je oprávnená postúpiť svoje práva a povinnosti podľa tejto Zmluvy na tretiu osobu bez predchádzajúceho písomného súhlasu druhej Zmluvnej strany.
  4. Práva a povinnosti Zmluvných strán výslovne neupravené touto Zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým dohodou, ktorá musí mať písomnú formu a v prípade, že sa Zmluvné strany nedohodnú, bude spory z tejto Zmluvy rozhodovať vecne a miestne príslušný súd SR.
  5. Akákoľvek písomnosť alebo iné správy, ktoré sa doručujú v súvislosti s touto zmluvou druhej Zmluvnej strane (každá z nich ďalej ako „Oznámenie“) musia byť:
     1. v písomnej podobe,
     2. doručené (a) osobne, (b) poštou prvou triedou s uhradeným poštovným, (c) kuriérom prostredníctvom kuriérskej spoločnosti alebo (d) elektronickou poštou na adresy, ktoré budú oznámené v súlade s týmto článkom zmluvy.
  6. Oznámenie poskytované kupujúcemu bude zaslané na adresu uvedenú nižšie alebo inej osobe alebo na inú adresu, ktorú kupujúci priebežne písomne oznámi predávajúcemu v súlade s týmto článkom Zmluvy:

Kupujúci:

(bude doplnené pred podpisom zmluvy)

Oznámenie poskytované predávajúcemu bude zaslané na adresu uvedenú nižšie alebo inej osobe alebo na inú adresu, ktorú predávajúci priebežne písomne oznámi kupujúcemu v súlade s týmto článkom zmluvy:

Predávajúci:

(doplní úspešný uchádzač pred podpisom zmluvy)

k rukám:

email:

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípade zmeny obchodného mena, názvu, sídla, právnej formy, štatutárnych orgánov alebo  spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce, alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia a/alebo bankového účtu vyhotovia Zmluvné strany o tejto skutočnosti písomný dodatok k tejto Zmluve.
  3. Táto Zmluva je vyhotovená v piatich (5) rovnopisoch s platnosťou originálu, z ktorých Kupujúci obdrží tri (3) vyhotovenia a Predávajúci dve (2) vyhotovenia.
  4. Zmluvné strany prehlasujú, že si Zmluvu prečítali, jej obsahu porozumeli, pričom ju na znak súhlasu s jej obsahom slobodne a vážne vlastnoručne podpisujú.
  5. Neoddeliteľnou súčasťou tejto Zmluvy sú:

- Príloha č. 1 Opis predmetu zákazky, technické požiadavky/Vlastný návrh plnenia

- Príloha č. 2: Štruktúrovaný rozpočet ceny

- Príloha č. 3: Zoznam subdodávateľov

V Bratislave dňa .......................................... V xxxxxxxxxxxx . dňa: ..........................................

za Kupujúceho: za Predávajúceho:

....................................................... .......................................................